Z A P I S N I K

Sa 15. sjednice Općinskog vijeća Općine Starigrad održane dana 29. rujna 2023. godine s početkom u 9:45 sati u vijećnici Općine Starigrad.

Prisutni vijećnici/ce: Marko Marasović, Marijan Čavić, Maja Milovac, Višeslav Jure Dokoza, Dragan Bucić, Višnja Vukić, Ana Marija Krapić, Marina Vukić, Jole Petričević (pristigao u 9:47)

Odsutni vijećnici/ce: Jole Petričević (pristigao u 9:47 sati)

Ostali prisustvovali: načelnik Marin Čavić i voditeljica odsjeka Anita Milovac kao zapisničar

Utvrđivanje kvoruma: predsjednik je otvorio 15. sjednicu, konstatira da je na sjednici prisutno 9 od 9 vijećnika. Uz poziv je dostavljen prijedlog dnevnog reda. Predsjednik daje prijedlog Dnevnog reda na raspravu i glasovanje, te je usvojen jednoglasno – 9 glasova Za.

Za sjednicu je utvrđen slijedeći:

DNEVNI RED

1. Usvajanje zapisnika sa 14. sjednice Općinskog vijeća Općine Starigrad
2. Aktualno
3. Polugodišnji izvještaj o izvršenju proračuna Općine Starigrad za razdoblje od 01.01. – 30.06.2023. godine
4. Suglasnost na izvješće o izvršenju Financijskog plana DV „Osmjeh“ za razdoblje 01.01.-30.06.2023.
5. Suglasnost na Godišnje izvješće o ostvarivanju plana i programa rada Dječjeg vrtića „Osmjeh“ za pedagošku godinu 2022./2023
6. Suglasnost na Godišnji plan i programa rada Dječjeg vrtića Osmjeh za pedagošku godinu 2023-24
7. Izvješće o provedbi Godišnjeg plana upravljanja imovinom za 2022. godinu
8. Pravilnik o provedbi postupaka jednostavne nabave
9. Odluka o sufinanciranju prijevoza vode
10. Odluka o koeficijentima za obračun plaće službenika i namještenika u Jedinstvenom upravnom odjelu Općine Starigrad
11. Odluka o visini naknade za korištenje mjesta za pohranu urni na mjesnom groblju u Selinama
12. Odluka o imenovanju sudaca porotnika i sudaca porotnika za mladež Općinskog suda u Zadru
13. Zamolbe

**Ad.1). Usvajanje zapisnika sa 14. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe, te je potvrđen većinom glasova – 8 glasova Za, 1 Suzdržan – Jole Petričević.

**Ad.2). Aktualno**

Načelnik Marin Čavić daje izvješće o aktualnostima od zadnje sjednice: o provedenim postupcima javne nabave za koje su potpisani ugovori – za asfaltiranje nerazvrstanih cesta, za groblje u Selinama i sanaciju i asfaltiranje nerazvrstanih cesta te se očekuje potpisivanje za Središnji obalni pojas. U suradnji sa Gradom Zadrom i HCK uključili smo se u projekt „Zaželi“.

Vijećnik Višeslav Jure Dokoza postavio je pitanje načelniku da li je APPRR izvješten vezano za spor i Alfu Koić odnosno Antu Koića, pitanje za predsjednika vezano za zamolbu Lovre Katića za otkup zemljišta. Načelnik je odgovorio da Alfi Koić j.d.o.o. nije izdana suglasnost za ispašu stoke te da je brisan iz registra. Zamolba Lovre Katića bit će na vijeću kad bude spremna odnosno kad se utvrdi točna površina odnosno pojedinosti potrebne za donošenje odluke. Jole Petričević je postavio pitanje vezano razgovor o strategiji razvoja i stanju u općini i mogućnost za raspravu o tome na sjednici vijeća, pitanje vezano za analizu koja se odnosi na Pod Bucića, da li je zaključen natječaj za imenovanje pročelnika i mislili se osnovati odjel za EU fondove za povlačenje sredstava. Predsjednik je dao odgovor na pitanje vijećnika, vezano za razgovor o razvoju općine uvije postoji mogućnost razgovora o razvoju općine. Načelnik se nadovezuje na odgovor predsjednika, ako je potrebno može se sazvati tematska sjednica, natječaj za pročelnika je zaključen i pročelnica počinje s radom u ponedjeljak, u planu je kadrovsko popunjavanje, sve što se odnosi na Pod Bucića bit će izloženo na sjednici Općinskog vijeća. Vijećnica Maja Milovac postavila je pitanje vezano za društveni dom, rad jasličke skupine, projekt za školu. Načelnik je dao odgovor vezano za društveni dom priključena je struja priprema se dokument o uvjetima za davanje na korištenje prostora, vezano za rad jasličke skupine očekuju se završetak interventnih radova nakon toga županija izdaje potrebno odobrenje, što se tiče projekta škole pripremit će se detaljan odgovor za sljedeću sjednicu. Jole Petričević postavlja pitanje vezano za projekt škole u odnosu na broj učenika. Načelnik odgovara na pitanje vijećnika vezano uz projekt škole.

U 10:10 se zatvara točka dnevnog reda.

**Ad.3). Polugodišnji izvještaj o izvršenju proračuna Općine Starigrad za razdoblje od 01.01. – 30.06.2023. godine**

Načelnik podnosi uvodno izlaganje: detaljno obrazloženje polugodišnjeg izvještaja o izvršenju proračuna dostavljeno je sa materijalima za sjednicu. Ukupni prihodi i primici od 1.1. do 30.6. 2023. g. ostvareni su u iznosu od 1.114.846,88 Eura. Ukupni rashodi i izdaci ostvareni su u iznosu od 788.343,69 Eura i od toga se na rashode poslovanja odnosi 537.374,396 a na nabavu nefinancijske imovine 250.969,30 eura.

Općinsko vijeće Općine Starigrad, većinom glasova bez rasprave – 8 glasova Za, 1 glas Suzdržan – Višeslav Jure Dokoza, donijelo je

**Odluku**

o prihvaćanju Polugodišnjeg izvještaja o izvršavanju proračuna Općine Starigrad od 01.01. do 30.06.2023. godine.

*Odluka čini sastavni dio Zapisnika.*

**Ad.4).** **Suglasnost na izvješće o izvršenju Financijskog plana DV „Osmjeh“ za razdoblje 01.01.-30.06.2023.**

Uvodno izlaganje podnosi načelnik: upravno vijeće donijelo je odluku o usvajanju izvršenja financijskog plana te je ista dostavljena na suglasnost.

Općinsko vijeće Općine Starigrad, jednoglasno je bez rasprave – 9 glasova Za, dalo

**Suglasnost**

na izvješće o izvršenje Financijskog plana Dječjeg vrtića Osmjeh za razdoblje od 01.01. do 30.06.2023.

*Odluka čini sastavni dio Zapisnika.*

**Ad.5). Suglasnost na Godišnje izvješće o ostvarivanju plana i programa rada Dječjeg vrtića „Osmjeh**“ **za pedagošku godinu 2022./2023**

Uvodno izlaganje podnio je načelnik: upravno vijeće DV Osmjeh donijelo je odluku o usvajanju godišnjeg izvješća o ostvarivanju plana i programa rada DV Osmjeh za pedagošku godinu 2022/23 te je ista dostavljena na suglasnost.

Općinsko vijeće Općine Starigrad, jednoglasno je, bez rasprave – 9 glasova Za, dalo

**Suglasnost**

na godišnje izvješće o ostvarivanju plana i programa rada dječjeg vrtića Osmjeh za pedagošku godinu 2022/23.

*Odluka čini sastavni dio Zapisnika.*

**Ad.6). Suglasnost na Godišnji plan i programa rada Dječjeg vrtića Osmjeh za pedagošku godinu 2023./24**

Uvodno izlaganje podnio je načelnik: upravno vijeće je donijelo odluku o usvajanju godišnjeg plana i programa rada DV Osmjeh za pedagošku godinu 2023-24 te se ista dostavlja na suglasnost.

Općinsko vijeće Općine Starigrad, jednoglasno je, bez rasprave, 9 glasova Za, donijelo

**Suglasnost**

na godišnji plan i program rada dječjeg vrtića Osmjeh za pedagošku godinu 2023/24.

*Odluka čini sastavni dio Zapisnika.*

**Ad.7). Izvješće o provedbi Godišnjeg plana upravljanja imovinom za 2022. godinu**

Uvodno izlaganje podnio je načelnik, podnosi se sukladno Zakonu o upravljanju državnom imovinom jednom godišnje do 30. rujna tekuće godine za prethodnu. Izvješće o provedbi plana upravljanja imovinom predstavlja dokument u kojem se opisuje realizacija elemenata strateškog planiranja postavljenih u Strategiji upravljanja imovinom u raz. od 2021. do 2027. godine i Planu upravljanja imovinom za 2022. godine.

Općinsko vijeće Općine Starigrad, većinom glasova bez rasprave – 8 glasova Za, 1 glas Suzdržan – Višeslav Jure Dokoza, donijelo je

**Odluku**

o usvajanju Izvješća o provedbi Godišnjeg plana upravljanja imovinom za 2022. godinu.

*Odluka čini sastavni dio Zapisnika.*

*U raspravi je sudjelovao: Jole Petričević*

**Ad.8). Pravilnik o provedbi postupaka jednostavne nabave**

Uvodno izlaganje podnio je načelnik, pravilnikom se uređuju postupci Općine Starigrad za nabavu robe i usluga procijenjene vrijednosti do 26.540,00 bez PDV-a, te za nabavu radova procijenjene vrijednosti do 66.360,00 Eura bez PDV-a za koje sukladno Zakonu o javnoj nabavi ne postoji obveza provedbe postupka javne nabave. Za navedeni pravilnik provedeno savjetovanje sa javnošću, nije bilo prijedloga ni primjedbi.

Općinsko vijeće Općine Starigrad, većinom glasova bez rasprave – 8 glasova Za, 1 glas Suzdržan – Višeslav Jure Dokoza, donijelo je

Pravilnik

o provedbi postupaka jednostavne nabave

*Pravilnik čini sastavni dio Zapisnika.*

**Ad.9). Odluka o sufinanciranju prijevoza vode**

Uvodno izlaganje podnio je načelnik. Za odluku je provedeno savjetovanje s javnošću u roku od 30 dana, nije bilo prijedloga ni primjedbi. Daje se na raspravu prijedlog Odluke o sufinanciranju prijevoza vode kojim bi se trošak prijevoza sufinancirao sa 50% po cisterni u naseljima na području Općine Starigrad u kojima nema vodovodne mreže.

Općinsko vijeće Općine Starigrad, jednoglasno je – 9 glasova Za, donijelo

**Odluku**

**o sufinanciranju prijevoza vode**

*Odluka čini sastavni dio Zapisnika.*

*U raspravi su sudjelovali: Višeslava Jure Dokoza i Jole Petričević*

**Ad.10). Odluka o koeficijentima za obračun plaće službenika i namještenika u Jedinstvenom upavnom odjelu Općine Starigrad**

Uvodno izlaganje podnio je načelnik, odlukom se utvrđuju koeficijenti složenosti poslova radnih mjesta za obračun plaće službenika i namještenika u Jedinstvenom upravnom odjelu Općine Starigrad. S obzirom na opću inflaciju pristupili se povećanju koeficijent.

Općinsko vijeće Općine Starigrad, jednoglasno je – 9 glasova Za, donijelo

**Odluku**

o koeficijentima za obračun plaće službenika i namještenika u Jedinstvenom upravnom odjelu Općine Starigrad.

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza i Jole Petričević*

**Ad.11). Odluka o visini naknade za korištenje mjesta za pohranu urni na mjesnom groblju u Selinama**

Uvodno izlaganje podnio je načelnik. Odlukom se uređuju uvjeti za davanje na korištenje mjesta za pohranu urni na mjesnom groblju u Selinama. Predlaže se da visina naknade za korištenje mjesta za pohranu urni iznosi 1.000,00 Eura. Daje se prijedlog odluke na raspravu.

Općinsko vijeće Općine Starigrad, većinom glasova – 8 glasova Za i 1 Suzdržan-Višeslav Jure Dokoza, donijelo je

**Odluku**

o visini naknade za korištenje mjesta za pohranu urni na mjesnom groblju u Selinama u iznosu od 1.000,00 Eura.

*Odluka čini sastavni dio Zapisnika.*

*U raspravi je sudjelovao: Jole Petričević*

**Ad.12). Odluka o imenovanju sudaca porotnika i sudaca porotnika za mlade Općinskog suda u Zadru**

Predsjednik navodi da je točka dnevnog reda već bila na prethodnoj sjednici, u međuvremenu je javno objavljen poziv za predlaganje sudaca porotnika. Prijavila se jedna zainteresirana osoba koja je bila na listi za Općinsko vijeće i kao takva ne zadovoljava uvjete te nema prijedloga za imenovanje od strane Općine Starigrad. Predsjednik predlaže da se usvoji stav da Općina Starigrad nema prijedlog za imenovanje sudaca porotnika i sudaca porotnika za mlade Općinskog suda u Zadru.

Općinsko vijeće Općine Starigrad, većinom glasova – 6 glasova Za, 1 glas Protiv (Višelsav Jure Dokoza) i 2 Suzdržana (Jole Petričević i Maja Milovac) prihvatilo je prijedlog da Općina Starigrad nema prijedlog za imenovanje sudaca porotnika i sudaca porotnika za mlade Općinskog suda u Zadru.

Predsjednik je upozorio vijećnika Višeslava Juru Dokoza tri puta radi ometanja rada sjednice te mu je oduzeo riječ. U 10:44 sati na sjednici je prisutno 8 od 9 vijećnika.

*U raspravi su sudjelovali: Višeslav Jure Dokoza, Maja Milovac*

**Ad.13). Zamolbe**

**Čedo Knežević:** zamjena 100 m² zemljišta na Podu Bucića.

Prilikom formiranja puteva na Podu Bucića, na parceli 3796 k.o. Seline, za potrebe puta parcela je umanjena za 100 m², te se tražila ispravka odnosno naknada koja je odobrena. Nova parcela je formirana 3808/23 k.o. Seline te se traži prijepis i uknjižba.

Općinsko vijeće Općine Starigrad, većinom glasova je– 8 glasova Za, donijelo

**Odluku**

kojom se prihvaća zamolba Čede Kneževića kojim se traži prijepis i uknjižba vlasništva.

**Jadranka Adžić: zamolba za financijsku pomoć za pokriće troškova liječenja**

Kćer Petra imala je moždani udar i od tada je prošla bolničko liječenje i 4 ciklusa neurorehabilitacije u poliklinici Glavić nakon čega je došlo do značajnog napretka i oporavka. Iznos jednog ciklusa je 22.500,00 Eura kojeg obitelj ne može sama pokriti te moli da se uključimo.

S obzirom da nije održana svečana sjednica predlaže se da se sredstva sa stavke nagrade i priznanja prenamjene za liječenje djevojčice Petre u iznosu od 4.000,00 Eura.

Općinsko vijeće Općine Starigrad, jednoglasno je – 8 glasova Za, donijelo

**Odluku**

kojom se prihvaća zamolba Jadranke Adžić za financijsku pomoć za pokriće troškova liječenja za malodobnu kćer Petru.

Sjednica je završila sa radom 10:48

Prijepis zapisnika sačinila Predsjednik Općinskog vijeća

Marija Jukić, mag.admin.publ. Marko Marasović, dipl.ing. građ.